ବଲିଉଡ ଅଭିନେତ୍ରୀ ଦୀପିକା ପାଦୁକୋନଙ୍କ ନାମ ଟାଇମର ଦୁନିଆର ୧୦୦ ପ୍ରଭାବଶାଳୀ ବ୍ୟକ୍ତିତ୍ୱଙ୍କ ତାଲିକାରେ ସାମିଲ ହୋଇଛି । ଦୀପିକାଙ୍କ ବ୍ୟତିତ ଭାରତର କ୍ୟାବ କମ୍ପାନୀ ଓଲାର କୋ- ଫାଉଣ୍ଡର ଭାବେଶ ଅଗ୍ରୱାଲ, ଭାରତାୟ ଟିମର କ୍ୟାପଟେନ ବିରାଟ କୋହଲି ଏବଂ ମାଇକ୍ରୋସଫଟ ସିଇଓ ସତ୍ୟ ନଡେଲାଙ୍କ ନାମ ମଧ୍ୟ ସାମିଲ ରହିଛି ।
ଦୀପିକାଙ୍କ ନାମ ଏହି ତାଲିକାରେ ସାମିଲ ହେବାପରେ ହଲିଉଡ ଫିଲ୍ମ 'ଟ୍ରିପଲ ଏକ୍ସଃ ରିଟର୍ନ ଅଫ ଅକ୍ସେଣ୍ଡର କେଜ'ର ଅଭିନେତା ଓି୍ୱନ ଡିଜଲ କହିଛନ୍ତି, 'ଦୀପିକା କେବଳ ଭାରତର ନୁହେଁ ବରଂ ପୁରା ଦୁନିଆର ପ୍ରତିନିଧିତ୍ୱ କରୁଛନ୍ତି ।' ଦୀପିକା ଏହି ତାଲିକାରେ ସାମିଲ ହେବାପରେ ବଲିଉଡରେ ଖୁସିର ଲହରୀ ଖେଳିଯାଇଛି ।
ସେହିପରି ଅନ୍ୟପକ୍ଷରେ ବଲିଉଡର ଦେଶୀ ଗାର୍ଲ ପ୍ରିୟଙ୍କା ଚୋପ୍ରା ଟୁଇଟ କରି ବିରାଟ ଏବଂ ଦୀପିକାଙ୍କୁ ଶୁଭେଚ୍ଛା ଜଣାଇଛନ୍ତି ।
କହିରଖୁଛୁ ଯେ ଇଣ୍ଡଷ୍ଟ୍ରୀରେ ୧୨ ବର୍ଷ ବିତାଇ ସାରିଥିବା ଦୀପିକା ବଲିଉଡକୁ ଅନେକ ସୁନ୍ଦର ଫିଲ୍ମର ଉପହାର ଦେଇଛନ୍ତି । ତେବେ ଦୀପିକାଙ୍କ ନାମ ଟାଇମ ଲିଷ୍ଟରେ ସାମିଲ ହେବା ଦେଖି ତାଙ୍କ ଫ୍ୟାନ୍ସ ମଧ୍ୟ ଖୁବ ଖୁସି ଅଛନ୍ତି ।
